**ΑΡΜΟΔΙΟ ΣΥΛΛΟΓΙΚΟ ΟΡΓΑΝΟ ΓΙΑ ΤΗ ΧΟΡΗΓΗΣΗ ΠΑΡΑΤΑΣΗΣ ΣΥΜΒΑΣΗΣ ΕΡΓΟΥ"**

Αρχή φόρμας

Ημ/νία υποβολής ***25/02/2022***

Ερώτηση

Παρακαλώ ενημερώστε μας, ποιο είναι το αρμόδιο συλλογικό όργανο για την έγκριση των παρατάσεων έργων. Συγκεκριμένα, έως σήμερα , ο Δήμος μας διαβίβαζε τα αιτήματα για έγκριση των παρατάσεων έργων στο Δημοτικό Συμβούλιο. Διαπιστώσαμε ότι άλλοι δήμοι διαβιβάζουν τέτοιου είδους εισηγήσεις στην οικονομική επιτροπή βάσει των νέων αρμοδιοτήτων της Οικονομικής Επιτροπής. Η πρόεδρος του ΔΣ διαφωνεί διότι θεωρεί ότι η παράταση εκτέλεσης εργασιών δεν είναι τροποποίηση φυσικού ή οικονομικού αντικειμένου. Στις διακηρύξεις μας μνημονεύεται ως προϊσταμένη αρχή η Οικονομική Επιτροπή , η οποία προβλέπεται να αποφασίζει για τις παρατάσεις σύμφωνα με το άρθρο 147 του ν.4412. Αρκεί αυτό για να αποστέλλονται οι εισηγήσεις μας στην Οικονομική επιτροπή του Δήμου αντί για το Δημοτικό συμβούλιο? Επίσης επειδή με τις νέες τροποποιήσεις του Ν. 4412/2016 προβλέπονται πλέον οι αναθεωρήσεις , θεωρούμε ότι οι παρατάσεις των έργων αποτελούν τροποποίηση του οικονομικού αντικειμένου . με εκτίμηση Δάφνη Παπανέστη

**Απάντηση**

Η παράταση των προθεσμιών εγκρίνεται με απόφαση της Προϊσταμένης Αρχής ύστερα από αίτηση του αναδόχου που υποβάλλεται στη διευθύνουσα υπηρεσία ή και χωρίς αυτήν, αν δεν έχει λήξει η οριακή προθεσμία του έργου*….(παρ. 5. Άρ. 147 Ν. 4412/2016 «Προθεσμίες»).*

“Ως «Προϊσταμένη Αρχή» νοείται η αρχή ή η υπηρεσία ή το όργανο του φορέα κατασκευής του έργου που εποπτεύει την κατασκευή του ασκώντας για λογαριασμό του αποφασιστικές αρμοδιότητες, ιδίως σε θέματα τροποποίησης των όρων της σύμβασης”. *(Άρ. 2 Ν. 4412/2016 παρ. 3 περ. (3)*

**Συνεπώς, η παράταση των τμηματικών προθεσμιών εγκρίνεται με απόφαση της Προϊσταμένης Αρχής (ως ειδικής μορφής τροποποίησης της σύμβασης)**(βλ. σχετικά και (*Α΄) «Εκτέλεση – Επίβλεψη Δημοσίων Έργων (Πρότυπος Οδηγός με τον Ν. 4412/2016»*
*(Β’) «Η Σύμβαση Εκτέλεσης Δημοσίου Έργου» – (Ν. 3669/2008, 4070/2012 και 4412/2016)»*Μητκίδη – (ΝΣΚ)*– Σελ 127 καθώς και (Γ’) «Η Σύμβαση Εκτέλεσης Δημοσίου Έργου –*Μητκίδη – *2η έκδοση  (μετά την ισχύ των διατάξεων του ν. 4782/2021)» – Σελ 132).*

**Η Οικονομική Επιτροπή** Αποφασίζει για:

**Παρ. 1 περ. στ)**

1. Την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, συμπεριλαμβανομένων και αυτών που αφορούν σε έργα, μελέτες, προμήθειες και υπηρεσίες, …...
2. Την τροποποίηση του φυσικού ή οικονομικού αντικειμένου συμβάσεων, σύμφωνα με την εφαρμοζόμενη σε κάθε περίπτωση νομοθεσία

**Παρ. 1 περ. ζ)** Ασκεί καθήκοντα αναθέτουσας αρχής για τις συμβάσεις έργου, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων απευθείας ανάθεσης που υπάγονται στην αρμοδιότητα του δημάρχου και των περιπτώσεων του άρθρου 44 του ν. 4412/2016 (Α΄ 147)

Τέλος φόρμας